

APSTIPRINU

Atbildīgās iestādes vadītāja

Baiba Zakevica

datums skatāms laika zīmogā

(\*paraksts)

(parakstīts ar drošu elektronisko parakstu)

**Vienkāršoto izmaksu aprēķina un piemērošanas metodika Eiropas Savienības kohēzijas politikas programmas 2021.- 2027. gadam 4.3.4. specifiskā atbalsta mērķa „Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām” 4.3.4.8. pasākuma ,,Sabiedrības saliedēšana, veicinot jauniebraucēju iekļaušanos vietējā sabiedrībā un sekmējot starpkultūru komunikāciju” īstenošanai**

**1.versija**

**Kultūras ministrija**

 **2024**

1. **Metodikas mērķis**
2. Eiropas Savienības kohēzijas politikas programmas 2021.-2027. gadam 4.3.4. specifiskā atbalsta mērķa „Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām” 4.3.4.8. pasākuma „Sabiedrības saliedēšana, veicinot jauniebraucēju iekļaušanos vietējā sabiedrībā un sekmējot starpkultūru komunikāciju īstenošanai” (turpmāk – 4.3.4.8.pasākums) Sabiedrības integrācijas fonda (turpmāk – SIF) projekta (turpmāk – Projekts) vadības un īstenošanas personāla atlīdzības vienas vienības izmaksu standarta likmes aprēķina un piemērošanas metodika (turpmāk – Metodika) nosaka vienas vienības izmaksu standarta likmi (turpmāk – Likme) katrai personāla amatu grupai, tās apmēru, aprēķinu un piemērošanas nosacījumus.
3. **Vispārīgie jautājumi**
4. Projektu īsteno atbilstoši Ministru kabineta 2023.gada 10.oktobra noteikumiem Nr.581 ,,Eiropas Savienības kohēzijas politikas programmas 2021.- 2027. gadam 4.3.4. specifiskā atbalsta mērķa ,,Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām” 4.3.4.8. pasākuma ,,Sabiedrības saliedēšana, veicinot jauniebraucēju iekļaušanos vietējā sabiedrībā un sekmējot starpkultūru komunikāciju” īstenošanas noteikumi” (turpmāk – MK noteikumi Nr. 581)[[1]](#footnote-2).
5. Metodika nosaka:
	1. Likmi šādam Projekta personālam:
		1. Projekta vadības personālam – projekta vadītājam;
		2. Projekta īstenošanas personālam – sociālajam mentoram, vecākajam sociālajam darbiniekam un sociālajam darbiniekam;
	2. pamatojumu Likmes aprēķinam un piemērošanai;
	3. maksājuma pieprasījumā iekļaujamo attiecināmo Projekta personāla atlīdzības izmaksu aprēķina kārtību.
6. Aprēķina mērķis ir noteikt un pamatot Likmes[[2]](#footnote-3):
	1. Projekta vadītāja,
	2. vecākā sociālā darbinieka,
	3. sociālā darbinieka,
	4. sociālā mentora

atlīdzības aprēķinu un apmēru Projektam.

1. Likme ir piemērojama Projekta vadības un īstenošanas personālam, lai segtu visas ar personāla atlīdzību saistītās izmaksas atbilstoši Finanšu ministrijas vadlīniju Nr.1.2. „Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” (turpmāk – Vadlīnijas attiecināmo izmaksu noteikšanai[[3]](#footnote-4)) 7.15., 7.16. apakšpunktā un MK noteikumu Nr.581 25.punktā noteiktajam.
2. **Likmes aprēķina principi**
3. Likmes aprēķins ir balstīts uz šādiem principiem:
	1. tas ir iepriekš noteikts – Likmes piemērošanas periods un piemērošanas nosacījumi ir noteikti MK noteikumu Nr.581 25. un 27.punktā un Metodikā;
	2. tas ir objektīvs – Projektu īsteno viens Eiropas Savienības fondu finansējuma saņēmējs – SIF un attiecīgā Likme tiek piemērota vienādi visam Projektā nodarbinātajam personālam atbilstoši tā amatam un noslodzei Projektā;
	3. tas ir taisnīgs – Likmes aprēķins veikts saskaņā ar attiecīgajai mēnešalgu grupai noteikto mēnešalgas skalas viduspunktu un atbilst Metodikas 7. punktā norādītajos normatīvajos aktos un informācijas avotos noteiktajam;
	4. tas ir pierādāms – Likme Projekta personāla mēnešalgas aprēķinam tiek noteikta saskaņā ar Metodikas 7. punktā norādītajiem normatīvajiem aktiem un informācijas avotiem un izmaksāta saskaņā ar metodikā noteikto aprēķinu.
4. Likmes noteikšanā tiek piemēroti šādi normatīvie akti un informācijas avoti:
	1. Eiropas Parlamenta un Padomes (ES) 2021.gada 24. jūnija Regulas 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai[[4]](#footnote-5), 53.panta 3.punkta a) apakšpunkta iii) daļa[[5]](#footnote-6) un d) apakšpunkts;
	2. Eiropas Savienības fondu 2021.-2027. gada plānošanas perioda vadības likums[[6]](#footnote-7);
	3. Valsts un pašvaldību institūciju amatpersonu un darbinieku atlīdzības likums (turpmāk – Amatpersonu un darbinieku atlīdzības likums)[[7]](#footnote-8);
	4. MK noteikumi Nr.581;
	5. Ministru kabineta 2022.gada 21.jūnija noteikumi Nr.361 ,,Noteikumi par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients” (turpmāk – MK noteikumi Nr.361)[[8]](#footnote-9);
	6. Ministru kabineta 2022.gada 26.aprīļa noteikumi Nr.262 ,,Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” (turpmāk - MK noteikumi Nr. 262)[[9]](#footnote-10);
	7. Finanšu ministrijas vadlīnijas Nr.1.1. „Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027. gadam ietvaros”[[10]](#footnote-11);
	8. Vadlīnijas attiecināmo izmaksu noteikšanai[[11]](#footnote-12);
	9. Valsts kancelejas atlīdzības sistēmas reformas ietvaros izstrādātās jaunās mēnešalgu skalas (izteiktas *euro*), t.sk. pa mēnešalgu grupām valsts un pašvaldību institūcijās nodarbinātajiem ierēdņiem un darbiniekiem (atbilstoši Amatpersonu un darbinieku atlīdzības likuma 3.pielikumam)[[12]](#footnote-13);
	10. SIF 2023.gada 26.oktobra līgums Nr. 1-32/2023/96[[13]](#footnote-14).
5. **Likme, tās aprēķins un piemērošanas nosacījumi**
6. Projekta vadības un īstenošanas personālu var piesaistīt uz normālo darba laiku, kas atbilst 40 darba stundām nedēļā (turpmāk – pilna slodze), vai nepilnu darba laiku, kas atbilst 20 darba stundām nedēļā (turpmāk – pusslodze).
7. Likme, kuru piemēro Projekta vadības un īstenošanas personāla atlīdzības izmaksu noteikšanai, ir attiecīgā darbinieka mēnešalgas apmērs atbilstoši tā amatam un darba līgumā vai rīkojumā par iecelšanu amatā noteiktajai noslodzei un to veido darba alga, proporcionāli aprēķināta atvaļinājuma pabalsta un novērtēšanas prēmijas daļa, valsts sociālās apdrošināšanas obligāto iemaksu darba devēja daļa un proporcionāli aprēķināta veselības apdrošināšanas prēmijas daļa (detalizētu aprēķina informāciju skatīt Metodikas 1. pielikumā).
8. Vienas vienības Likmes izmaksas, kuras piemēro Projekta vadības un īstenošanas personāla atlīdzībai mēnesī, aprēķina saskaņā ar zemāk pievienotās tabulas 4. vai 5. kolonnā noteikto likmi:

Tabula

|  |  |  |  |  |
| --- | --- | --- | --- | --- |
| **Nr.** | **Amata nosaukums** | **Amatu saime, līmenis, mēnešalgu grupa[[14]](#footnote-15)** | **Likme par pilnu slodzi kalendārajā mēnesī (EUR)[[15]](#footnote-16)**  | **Likme par pusslodzi kalendārajā mēnesī (EUR)[[16]](#footnote-17)** |
| **1** | **2** | **3** | **4** | **5** |
| 1. | Projekta vadītājs | 39.1., IVA, 11. | 3 618,00 | 1 809,00 |
| 2. | Sociālais mentors | 43.1, IIID, 6. | 1 586,00 | 793,00 |
| 3. | Vecākais sociālais darbinieks | 43.1, VIA, 10. | 2 904,00 | 1 452,00 |
| 4. | Sociālais darbinieks | 43.1, VA, 9. | 2 408,00 | 1 204,00 |

1. Maksājums SIF notiks atbilstoši faktiskajam šīs metodikas 3.1. punktā noteiktā Projekta vadības un īstenošanas personāla nostrādātajam mēnešu skaitam un slodzei katrā no kalendārajiem mēnešiem. Projekta personāla atlīdzības izmaksas tiek attiecinātas finansēšanai starpposma un noslēguma maksājumu pieprasījumā atbilstoši noteiktajiem pārskata periodiem, piemērojot šādu formulu:

**K = L**1 **+ L**2 **+ …+ L**M

*K – kopējais attiecināmo izmaksu apmērs kārtējā pārskata periodā Projekta personālam – katram amatam par šīs Metodikas 3.1. punktā noteiktā Projekta personāla iesaisti Projektā.*

*L – vienas vienības izmaksu standarta likme šīs metodikas 3.1.punktā noteiktajam Projekta personālam saskaņā ar šīs Metodikas 10. punktā noteiktajiem Likmes apmēriem.*

*L1, L2 …LM –* *Likme katrā no atsevišķajiem pārskata perioda kalendārajiem mēnešiem, par kādu Metodikas 3.1. punktā noteiktais Projekta personāls ir bijis nodarbināts Projektā.*

1. Likme ir attiecināma un piemērojama par nostrādātu kalendāro mēnesi, ar nostrādātu mēnesi saprotot arī attaisnotu, darba devēja apmaksātu prombūtni un 13. punktā minētos gadījumus.
2. Likme ir attiecināma:
	1. ja darba tiesiskās attiecības tiek uzsāktas līdz mēneša 15. datumam (ieskaitot);
	2. ja darba tiesiskās attiecības tiek izbeigtas pēc mēneša 16. datuma (ieskaitot);
	3. ja darbiniekam izsniegtās darba nespējas lapas “B” ilgums viena kalendārā mēneša ietvaros nepārsniedz 15 kalendārās dienas.
3. Likme kalendārajā mēnesī netiek attiecināta:
	1. ja faktiskā nostrādātā[[17]](#footnote-18) darbinieka slodze, kas norādīta darba laika uzskaites tabelē, ir mazāka nekā darba līgumā vai rīkojumā par iecelšanu amatā norādīto minimālo nepieciešamo slodzi (pilnu slodzi vai pusslodzi), izņemot 13. punktā minētos gadījumus[[18]](#footnote-19);
	2. ja darba laika uzskaites tabelē norādītā slodze neatbildīs faktiskajai situācijai, proti nebūs faktiski nostrādāta.

**V. Vienas vienības izmaksu rezultatīvie rādītāji, to attiecināšana un iekļaušana maksājuma pieprasījumos**

1. Projekta ietvaros Metodikas 10. punktā noteiktās Likmes attiecina finansēšanai starpposma un noslēguma maksājumu pieprasījumā atbilstoši sasniegtajam vienas vienības izmaksu rezultatīvajam rādītājam, kas ir Metodikas 3.1. punktā noteiktā Projekta vadības un īstenošanas personāla nostrādāto mēnešu skaits, piemērojot Metodikas 11. punktā noteikto formulu.

**Rezultatīvais rādītājs** = projekta personāla nostrādāto mēnešu skaits[[19]](#footnote-20)

1. Projekta vadības un īstenošanas personāla atlīdzības izmaksas tiek attiecinātas finansēšanai starpposma un noslēguma maksājumu pieprasījumā atbilstoši Projektā noteiktajiem pārskata periodiem.
2. Attiecināmo izmaksu apjoma noteikšanai un apstiprināšanai SIF kā finansējuma saņēmējs iesniedz Centrālajā finanšu un līgumu aģentūrā (turpmāk – sadarbības iestāde) noslēgtos darba līgumus vai rīkojumus par iecelšanu amatā (ar norādi, vai darbiniekam paredzēta pilna slodze vai pusslodze) ar šīs metodikas 3.1. punktā noteikto Projekta vadības un īstenošanas personālu, darba laika uzskaites tabeles, kā apliecinājumu tam, ka Metodikas 3.1. punktā noteiktais Projekta vadības un īstenošanas personāls ir nodarbināts Projektā un sasniegts noteiktais rezultatīvais rādītājs – nostrādāts mēnesis/-ši[[20]](#footnote-21).
3. Sadarbības iestāde, kā arī citas fondu administrēšanā un uzraudzībā iesaistītās iestādes, izlases veidā var pieprasīt finansējuma saņēmējam iesniegt citus ar īstenoto darbību saistītos pamatojošos dokumentus, kas pamato maksājuma pieprasījumā sniegto informāciju, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai, ja nepieciešams gūt pārliecību par izmaksu saistību ar konkrēto projektu. Izmaksu pamatojošie dokumenti finansējuma saņēmējam jāglabā nacionālos normatīvos aktos paredzētā kārtībā.
4. Metodiku piemēro Projekta vadības un īstenošanas personāla izmaksām MK noteikumu Nr.581 27.punktā noteiktajā kārtībā.

**VI. Metodikas un Likmes aktualizācijas nosacījumi**

1. Metodikas, Likmes un Likmes aprēķina izmaiņas Kultūras ministrija kā atbildīgā iestāde veic šādos gadījumos:
	1. Metodika, Likme un Likmes aprēķins var tikt aktualizēts mēneša laikā, ja normatīvajā regulējumā (t.sk. Metodikas 7. punktā minētajos normatīvajos aktos), projekta vienošanās vai citos projektam saistošos dokumentos veikti grozījumi vai izmaiņas, kas ietekmē Metodiku, Likmi vai Likmes aprēķinu;
	2. Likme var tikt aktualizēta, ja saskaņā ar Amatpersonu un darbinieku atlīdzības likumu mainās Bāzes mēnešalgas apmērs, kas ietekmē mēnešalgu grupu skalas viduspunkta apmēru. Šajā gadījumā Metodika var tikt aktualizēta mēneša laikā no grozītā viduspunkta spēkā stāšanās datuma, nosakot, ka jaunā Likme ir spēkā ar nākamā mēneša pirmo datumu.
2. Grozījumi Metodikā stājas spēkā ar nākamā mēneša pirmo datumu pēc Kultūras ministrijas metodikas nākamās versijas apstiprināšanas.

1.pielikums

**Likmes noteikšanas aprēķins projektā iesaistītajiem darbiniekiem 1 slodzei kalendārajā mēnesī**

|  |  |  |
| --- | --- | --- |
| **Nr.****p.k.** | **Likmes noteikšanas kritēriji** | **Amata nosaukums** |
| **Projekta vadītājs** | **Sociālais mentors** | **Vecākais sociālais darbinieks** | **Sociālais darbinieks** |
| 1. | Amatu klasifikācija – saime[[21]](#footnote-22) līmenis, mēnešalgu grupa | 39.1. | 43.1. | 43.1. | 43.1. |
| 2. | Amatu klasifikācija – līmenis | IVA | IIID | VIA | VA |
| 3. | Mēnešalgu grupa | 11 | 6 | 10 | 9 |
| 4. | Mēnešalga atbilstoši skalas viduspunktam attiecīgajai mēnešalgu grupai – 2024. gada skala[[22]](#footnote-23) | 2 645,00 | 1 145,00 | 2 118,00 | 1 752,00 |
| 5. | Mēnešalgu (bruto) kopsumma gadam (12 mēnešiem) | 31 740,00 | 13 740,00 | 25 416,00 | 21 024,00 |
| 6. | Atvaļinājuma pabalsts[[23]](#footnote-24) | 1 322,50 | 572,50 | 1 059,00 | 876,00 |
| 7. | Novērtēšanas prēmija[[24]](#footnote-25) | 1 719,25 | 744,25 | 1 376,70 | 1 138,80 |
| 8. | Kopā izdevumi atalgojumam gadā  | 34 781,75 | 15 056,75 | 27 851,70 | 23 038,80 |
| 9. | Darba devēja Valsts sociālās apdrošināšanas obligāto iemaksas 23,59% visai gada kopsummai (12 mēnešiem)[[25]](#footnote-26)  | 8 205,01 | 3 551,89 | 6 570,22 | 5 434,85 |
| 10. | Veselības apdrošināšanas prēmija gadā[[26]](#footnote-27) | 426,00 | 426,00 | 426,00 | 426,00 |
| 11. | Kopā izdevumi gada atlīdzībai (12 mēnešiem)[[27]](#footnote-28) (8.rinda+9.rinda+10.rinda) | 43 412,76 | 19 034,64 | 34 847,92 | 28 899,65 |
| **12.** | **Mēneša likme (noapaļota) (11.rinda/12)** | **3 618,00** | **1 586,00** | **2 904,00** | **2 408,00** |

 2.pielikums

**Likmes noteikšanas aprēķins projektā iesaistītajiem darbiniekiem pusslodzei kalendārajā mēnesī**[[28]](#footnote-29)

|  |  |  |
| --- | --- | --- |
| **Nr.****p.k.** | **Likmes noteikšanas kritēriji** | **Amata nosaukums** |
| **Projekta vadītājs** | **Sociālais mentors** | **Vecākais sociālais darbinieks** | **Sociālais darbinieks** |
| 1. | Amatu klasifikācija - saime[[29]](#footnote-30) līmenis, mēnešalgu grupa | 39.1. | 43.1. | 43.1. | 43.1. |
| 2. | Amatu klasifikācija - līmenis | IVA | IIID | VIA | VA |
| 3. | Mēnešalgu grupa | 11 | 6 | 10 | 9 |
| 4. | Mēnešalga atbilstoši skalas viduspunktam attiecīgajai mēnešalgu grupai – 2024. gada skala[[30]](#footnote-31) | 1 322,50 | 572,50 | 1 059,00 | 876,00 |
| 5. | Mēnešalgu kopsumma gadam (12 mēnešiem) | 15 870,00 | 6 870,00 | 12 708,00 | 10 512,00 |
| 6. | Atvaļinājuma pabalsts[[31]](#footnote-32) | 661,25 | 286,25 | 529,50 | 438,00 |
| 7. | Novērtēšanas prēmija[[32]](#footnote-33) | 859,63 | 372,13 | 688,35 | 569,40 |
| 8. | Kopā izdevumi atalgojumam gadā  | 17 390,88 | 7 528,38 | 13 925,85 | 11 519,40 |
| 9. | Darba devēja Valsts sociālās apdrošināšanas obligāto iemaksas 23,59% visai gada kopsummai (12 mēnešiem)[[33]](#footnote-34)  | 4 102,51 | 1 775,94 | 3 285,11 | 2 717,43 |
| 10. | Veselības apdrošināšanas prēmija gadā[[34]](#footnote-35) | 213,00 | 213,00 | 213,00 | 213,00 |
| 11. | Kopā izdevumi gada atlīdzībai (12 mēnešiem)[[35]](#footnote-36)  | 21 706,39 | 9 517,32 | 17 423,96 | 14 449,83 |
| **12.** | **Mēneša likme (noapaļota) (11.rinda:12)** | **1 809,00** | **793,00** | **1 452,00** | **1 204,00** |

1. <https://likumi.lv/ta/id/346336> [↑](#footnote-ref-2)
2. Likmes aprēķinā ir iekļautas visas atlīdzības izmaksas atbilstoši Finanšu ministrijas izstrādāto Vadlīniju Nr. 1.2. "Vadlīnijas attiecināmo izmaksu noteikšanai Eiropas Savienības Kohēzijas politikas programmas 2021.–2027. gada plānošanas periodā" 7.15. apakšpunktā uzskaitītajām izmaksu pozīcijām. [↑](#footnote-ref-3)
3. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda> [↑](#footnote-ref-4)
4. <https://eur-lex.europa.eu/eli/reg/2021/1060/oj/?locale=LV> [↑](#footnote-ref-5)
5. Attiecināms uz veselības apdrošināšanas izmaksām. [↑](#footnote-ref-6)
6. <https://likumi.lv/ta/id/331743-eiropas-savienibas-fondu-20212027-gada-planosanas-perioda-vadibas-likums> [↑](#footnote-ref-7)
7. <https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums> [↑](#footnote-ref-8)
8. <https://likumi.lv/ta/id/333463> [↑](#footnote-ref-9)
9. <https://likumi.lv/ta/id/332122> [↑](#footnote-ref-10)
10. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros> [↑](#footnote-ref-11)
11. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda> [↑](#footnote-ref-12)
12. <https://www.mk.gov.lv/lv/dati-par-darba-samaksu-un-nodarbinatajiem-valsts-parvalde> [↑](#footnote-ref-13)
13. <https://www.eis.gov.lv/EKEIS/Supplier/Procurement/108972> [↑](#footnote-ref-14)
14. Atbilstoši MK noteikumos Nr.262 noteiktajai amatu klasifikācijai. [↑](#footnote-ref-15)
15. Likme ir aprēķināta uz pilnu slodzi nodarbināta Projekta vadības un īstenošanas personāla atlīdzībai, par pamatu ņemot 2024.gadam attiecīgajai mēnešalgu grupai noteikto mēnešalgas skalas viduspunktu, kurai pieskaitīta: 1) 1/12 daļa atvaļinājuma pabalsta, kas aprēķināts 50% apmērā no attiecīgās mēnešalgas skalas viduspunkta, 2) 1/12 daļa novērtēšanas prēmijas, kas aprēķināta 65% apmēra no attiecīgās mēnešalgas skalas viduspunkta (vidējā vērtība no MK noteikumu Nr.361 25.punktā noteiktajām vērtībām), 3) Valsts sociālās apdrošināšanas obligāto iemaksu darba devēja daļa 23,59% un 4) 1/12 daļa no veselības apdrošināšanas prēmijas (saskaņā ar Valsts un pašvaldību institūciju amatpersonu un darbinieku atlīdzības likuma 37.pantā noteikto, atbilstoši SIF noslēgtajam līgumam Nr. 1-32/2023/96 ) (detalizētu aprēķinu skatīt Metodikas 1.pielikumā). [↑](#footnote-ref-16)
16. Likme ir aprēķināta uz pusslodzi nodarbināta Projekta vadības un īstenošanas personāla atlīdzībai, izmantojot tos pašus principus, kā uz pilnu slodzi nodarbinātam Projekta personālam (detalizētu aprēķinu skatīt Metodikas 2.pielikumā). [↑](#footnote-ref-17)
17. Šajā un nākamajā apakšpunktā ar terminu “nostrādātā” ir saprotams termins, kas ir definēts 12. punktā. [↑](#footnote-ref-18)
18. Piemēram, ja darbinieks (uz pilnu slodzi) tiks pieņemts darbā ar 15.janvāri, tad Likme janvārim attiecīgajam darbiniekam ir attiecināma pilnā apmērā, savukārt, ja darbinieks tiks pieņemts ar 16.janvāri, tad Likme janvārim attiecīgajam darbiniekam nav attiecināma. Attiecīgi – ja darbiniekam būs izsniegta darba nespējas lapa “B” par periodu no 4.aprīļa līdz 18.aprīlim, tad Likme par aprīli attiecīgajam darbiniekam ir attiecināma, bet ja darbiniekam būs izsniegta darba nespējas lapa “B” par periodu no 3.aprīļa līdz 18.aprīlim, tad Likme par aprīli attiecīgajam darbiniekam nav attiecināma. [↑](#footnote-ref-19)
19. Tiek rēķināts, summējot katra atsevišķā Projekta vadības un īstenošanas personāla nostrādāto mēnešu skaitu atbilstoši noteiktajai slodzei, kā arī ievērojot 12. punktā noteiktos attiecināmības nosacījumus. [↑](#footnote-ref-20)
20. Ar nostrādātu mēnesi tiek saprasts, ka attiecīgais darbinieks kalendārajā mēnesī ir nostrādājis visas darba stundas atbilstoši darba līgumā vai rīkojumā par iecelšanu amatā noteiktajai slodzei, vienlaikus ievērojot 12.punktā noteikto. [↑](#footnote-ref-21)
21. Amatu klasifikācija atbilstoši MK 26.04.2022. noteikumiem Nr. 262 „Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” [↑](#footnote-ref-22)
22. Saskaņā ar Amatpersonu un darbinieku atlīdzības likuma 3. pielikumu (dati par 2024.gadu). [↑](#footnote-ref-23)
23. Atvaļinājuma pabalsts aprēķināts 50% apmērā no tabulas 3.rindā norādītās mēnešalgas par pilnu slodzi, kas atbilst Amatpersonu un darbinieku atlīdzības likuma 3.pantā noteiktajam maksimālajam apmēram un SIF iekšējos noteikumos noteiktajam. [↑](#footnote-ref-24)
24. Novērtēšanas prēmija aprēķināta 65% apmēra no tabulas 3.rindā norādītās mēnešalgas par pilnu slodzi, kas atbilst MK noteikumu Nr.361 25.punktā noteiktajam vidējam prēmijas apmēram. Aprēķinot atlīdzības apmēru vienam mēnesim, mēnešalgai tiek pieskaitīta 1/12 daļa no atvaļinājuma pabalsta. [↑](#footnote-ref-25)
25. Ar DD VSAOI 23,59% apliekamais objekts - 8.rindā norādītās izmaksas [↑](#footnote-ref-26)
26. Saskaņā ar Valsts un pašvaldību institūciju amatpersonu un darbinieku atlīdzības likuma 37. pantu un Par iedzīvotāju ienākuma nodokļa 8. panta 5. daļu. Veselības apdrošināšanas prēmija norādīta saskaņā ar SIF noslēgto iepirkuma līgumu Nr.1-32/2023/96. Aprēķinot atlīdzības apmēru vienam mēnesim, mēnešalgai tiek pieskaitīta 1/12 daļa no veselības apdrošināšanas prēmijas. [↑](#footnote-ref-27)
27. [↑](#footnote-ref-28)
28. Aprēķins veikts analoģiski Likmes aprēķinam personālam, kas nodarbināts uz pilnu slodzi, pusslodzes gadījumā izdevumus proporcionāli samazinot par 50%. [↑](#footnote-ref-29)
29. Amatu klasifikācija atbilstoši MK 26.04.2022. noteikumiem Nr. 262 „Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība” [↑](#footnote-ref-30)
30. Saskaņā ar Amatpersonu un darbinieku atlīdzības likuma 3. pielikumu (dati par 2024.gadu). [↑](#footnote-ref-31)
31. Atvaļinājuma pabalsts aprēķināts 50% apmērā no tabulas 3.rindā norādītās mēnešalgas par pilnu slodzi, kas atbilst Amatpersonu un darbinieku atlīdzības likuma 3.pantā noteiktajam maksimālajam apmēram un SIF iekšējos noteikumos noteiktajam. [↑](#footnote-ref-32)
32. Novērtēšanas prēmija aprēķināta 65% apmēra no tabulas 3.rindā norādītās mēnešalgas par pilnu slodzi, kas atbilst MK noteikumu Nr.361 25.punktā noteiktajam vidējam prēmijas apmēram. Aprēķinot atlīdzības apmēru vienam mēnesim, mēnešalgai tiek pieskaitīta 1/12 daļa no atvaļinājuma pabalsta. [↑](#footnote-ref-33)
33. Ar DD VSAOI 23,59% apliekamais objekts - 8.rindā norādītās izmaksas [↑](#footnote-ref-34)
34. Saskaņā ar Valsts un pašvaldību institūciju amatpersonu un darbinieku atlīdzības likuma 37. pantu un Par iedzīvotāju ienākuma nodokļa 8. panta 5. daļu. Veselības apdrošināšanas prēmija norādīta saskaņā ar SIF noslēgto iepirkuma līgumu Nr.1-32/2023/96 un atbilstoši noslodzei projektā. [↑](#footnote-ref-35)
35. =8.rinda+9.rinda+10.rinda [↑](#footnote-ref-36)